Karang sebuah tulisan dalam bahasa Betawi yang bertema kebudayaan dan panjangnya 1 paragraf.

Sasando adalah alat musik tradisional nyang bêrasal dari Pulo Rotè, Nusa Tênggara Timur. Mênurut cêritè, adè sêorang pêmudè bêrnamè Sangguana kêdampar di Pulo Ndana wayah ngêlaut. Diè dibawè pênduduk ngadêp rajè di istanè. Sêlamè ngêndon di istanè ênilah bakat sêni Sangguana dikêtauin banyak orang. Sang Putri jugè kêpincut. Diè mintè Sangguana nyiptèin alat musik nyang bêlon pêrnèh adè. Suatu malêm Sangguana ngimpi lagi maènin alat musik nyang cakêp bentuk amè suarènyè. Dari mimpi ntu, Sangguana nyiptèin alat musik nyang dikasih namè sandu, artinyè bêgêtêr. Sang Putri nanyè lagu apè nyang lagi dimaèin Sangguana. Diè ngêjawab, “Sari Sandu”. Alat musik ntu pun diè kasih kêpadè sang Putri nyang têrus ngênamèinnyè depo hitu. Artinyè, bêgono sênarnyè dipêtik, mangkè tujuh dawèi bêgêtêr.